इनके पिता गुरु तेग बहादुर के सोझा कश्मीरी पंडित लोग द्वारा 1675 में मुगल सम्राट औरंगजेब के समय में कश्मीर के मुगल गवर्नर इफ्तिकर खान के कट्टरपंथी उत्पीड़न से बचाव खातिर याचिका दायर कइल। तेग बहादुर औरंगजेब से मिल के शांतिपूर्ण प्रस्ताव पर विचार कइलन बाकिर उनुका सलाहकारन का तरफ से चेतावल गइल कि उनुकर जान खतरा में पड़ सकेला। युवा गोविंद राय – जेकरा के 1699 के बाद गोविंद सिंह के नाँव से जानल जाला – अपना पिता के सलाह दिहलें कि उनके से ढेर नेतृत्व करे आ बलिदान देवे लायक केहू नइखे। इनके पिता ई कोसिस कइलें, बाकी गिरफ्तार कइल गइलें फिर 11 नवंबर 1675 के दिल्ली में इस्लाम धर्म अपनावे से इनकार करे आ सिख धर्म आ इस्लामी साम्राज्य के बीच चल रहल संघर्ष सभ के कारण औरंगजेब के आदेश पर सार्वजनिक रूप से सिर काट दिहल गइल। मरला से पहिले गुरु तेग बहादुर गुरु गोबिंद राय के एगो चिट्ठी लिखले रहले (ए चिट्ठी के नाम महल्ला दासवेन रहे आ इ गुरु ग्रंथ साहिब के हिस्सा ह) अगिला गुरु के खोजे खातिर एगो आखिरी परीक्षा के रूप में, पिता के शहादत के बाद उनुका के दसवाँ सिख गुरु बनावल गईल 29 मार्च 1676 के वैसाखी पर।